# ПРОЕКТ НА ДОГОВОР ЗА ДОСТАВКА

№……/ОП – И/……..

Днес, …………….. 2017 година, в град София, между

**МИНИСТЕРСТВО НА ВЪНШНИТЕ РАБОТИ**, гр. София, ул. „Ал. Жендов“ № 2, БУЛСТАТ 000695228, представлявано от Мая Андонова - Генова – Директор на дирекция „УСиМТО”, упълномощен Възложител съгласно заповед N 95-00-390/ 21.09.2017 г. на министъра на външните работи и Искра Григорова - Зоровска – Главен счетоводител, наричано по-долу за краткост **ВЪЗЛОЖИТЕЛ**, от една страна

и

**…………………………………………………….**, с адрес на управление: гр. ………………………, кв. …………………………, ул. ………………………….." № ……….., ЕИК № …………………………………., ИН № по ЗДДС……………………………………..представлявано от …………………………………………….. - Управител, наричан по-долу **ИЗПЪЛНИТЕЛ**, от друга страна,

на основание чл.194, ал.1 от ЗОП, във връзка с чл. 20, ал. 3, т. 2 от Закона за обществените поръчки и в изпълнение на одобрен Протокол №……………….. от ……2017г., от проведена обществена поръчка при условията на чл.187 от ЗОП - „събиране на оферти с обява”, публикувана в АОП под №…………………се сключи настоящият договор за следното:

###### **І. ПРЕДМЕТ НА ДОГОВОРА**

**Чл. 1.**(**1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение, и при условията на този договор, да извърши със собствени средства доставка, монтаж и гаранционно обслужване на инверторни климатизатори, по заявка, в административната сграда на МВнР-ЦУ, съгласно Техническа спецификация, „Предложение за изпълнение на поръчката” и Ценова оферта, неразделна част от настоящия договор. Код по CPV 39717200 – Климатици.

**(2)** Видът, количествата и характеристиките на инверторните климатизатори, предмет на настоящия договор, са подробно описани в предложение за изпълнение и техническа спецификация, представляващи неразделна част от настоящия Договор.

**(3)** В обхвата на дейностите, предмет на възлагане с настоящия договор, се включват доставката, транспорта, монтажа и гаранционното обслужване на доставените и монтирани инверторни климатици. Гаранционното обслужване е в рамките на предложения от участника гаранционния срок, и започва да тече считано от датата на подписване на Приемо-предавателния протокол.

**ІІ. СРОК НА ДОГОВОРА**

**Чл. 2.** **(1)** Договорът влиза в сила от датата на подписване на същия от страните и е до изтичане на 12 месеца или изчерпване на осигурения финансов ресурс.

**(2)** Срокът за доставката, за всяка отделна заявка на инверторните климатизатори, предмет на настоящия договор, е до 3 (три) работни дни, считано от датата на получаване на писменна заявка с посочен брой и вид от същите.

**(3)** Срокът за монтажа на съответните заявени бройки инверторни климатизатори и всички съпътстващи дейности, свързани с него, е не повече от 5(пет) работни дни, след доставката по ал. 2 и съобразно определена дата за начало на монтажа, в протокола по чл.12 от настоящия договор, удостоверяващ приемането на доставката на елементите на съответните заявени климатизатори.

**ІІI. ЦЕНА И НАЧИН НА ПЛАЩАНЕ**

**Чл. 3. (1)** Общата стойност на настоящия договор е **до 40 000** /четиридесет хиляди лв./ **без ДДС**, или **48 000 /**четирдесет и осем хиляди лв. и 00 ст./ **с ДДС**,съгласно ценово предложение, неразделна част от настоящия договор.

**(2)** ВЪЗЛОЖИТЕЛЯТ заплаща цената в български левове, по банковата сметка на ИЗПЪЛНИТЕЛЯ, съгласно условията и сроковете подробно описани в чл.4 от настоящия Договор. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

BIC: **……………………………………**

IBAN: **………………………………….**

БАНКА: **……………………………….**

**(3)** Изпълнителят е длъжен да уведомява писмено ВЪЗЛОЖИТЕЛЯ за всички последващи промени по предходната алинея в срок от 5 календарни дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**(4)** Посочените от ИЗПЪЛНИТЕЛЯ в Ценовото предложение, цени са крайни и включват абсолютно всички дължими данъци, такси и разходи по доставката, монтажа и всички съпътващи дейности свързани с него, и гаранционното обслужване на доставените инверторни климатизатори. Цените в Ценовото предложение, остават непроменени за срока на действие на настоящия договор.

**Чл. 4.** ВЪЗЛОЖИТЕЛЯТзаплаща всяка изпълнена заявка, в срок до 15 (петнадесет) работни дни, считано от датата на подписване на приемо-предавателен протокол, удостоверяващ монтажа на инверторни климатизатори и всички съпътстващи дейности свързани с него, и след представяне на оригинална фактура.

**(1)** ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ дейности, като в случай на несъответствия с описаните в ценовото предложение, съответното плащане се извършва в срок до 15 (петнадесет) работни дни след отстраняване на несъответствията или дефекта, или замяната на некачествения актив с нов. Отстраняването на недостатъците е за сметка на ИЗПЪЛНИТЕЛЯ.

**(2)** За дата на плащането, се счита датата на извършване на нареждането за плащане от страна на ВЪЗЛОЖИТЕЛЯ.

**(3)** Приемаме, че плащане не се извършва, в случай че възложителят е получил за нас информация от Националната агенция за приходите или Агенция „Митници” за наличието на просрочени публични задължения, съгласно Решение на МС № 593/ 20.07.2016 г. В този случай плащането се извършва съгласно указанията на органите на данъчната и митническата администрация.

**ІV. МЯСТО НА ДОСТАВКА И МОНТАЖ. ПРИЕМАНЕ ИЗПЪЛНЕНИЕТО НА ДОГОВОРА**

**Чл. 5. (1)** Мястото на доставка и монтаж на посочените стоки е в сградата на МВнР - ЦУ, находяща се в гр. София, ул. „Александър Жендов“ № 2.

**(2)** Изпълнението на всяка доставка и монтаж се удостоверява с подписване на двустранни приемо-предавателни протоколи от страните или техни упълномощени представители, в които се описват вида и броя на доставените и монтирани елементи на инверторни климатизатори. Констатациите в протоколите обвързват страните относно вида, количеството и качеството на получените инверторни климатизатори и извършените дейности по техният монтаж.

**(3)** Качеството на доставените елементи на инверторните климатизатори следва да отговаря на описаните технически характеристики предложени от ИЗПЪЛНИТЕЛЯ в Предложението за изпълнение на поръчката, неразделна част от настоящия договор.

**(4)** Собствеността на елементите на инверторните климатизатори, обект на поръчката, преминава върху ВЪЗЛОЖИТЕЛЯ след приемане от лицата по чл. 12 на посочените в чл. 1 дейности от настоящия договор. Рискът от случайно погиване или повреждане на елементите преминава върху ВЪЗЛОЖИТЕЛЯ от момента на приемане на монтажа им.

**(5)** Елементите ще се доставят и монтират през работни дни, в часовия интервал от 8,30 до 17,30 часа всеки работен ден.

**Чл.6. (1)** При предаването на елементите, ИЗПЪЛНИТЕЛЯТ осигурява на ВЪЗЛОЖИТЕЛЯ необходимото според обстоятелствата време да ги прегледа за недостатъци.

**(2)** Комисията по чл. 12 е длъжна да прегледа елементите при получаването им и да уведоми незабавно ИЗПЪЛНИТЕЛЯ за забелязаните недостатъци, което се отбелязва в приемо-предавателния протокол. Ако той не направи това, се счита, че е одобрил елементите.

**(3)** При констатиране на явни Несъответствия и недостатъци се съставя **констативен протокол**, в който се описват констатираните Несъответствия, и се посочва срокът, в който същите ще бъдат отстранени. Външни повреди, брой и несъответствия с посочените в Предложението за изпълнение на поръчката елементи, са основание за ВЪЗЛОЖИТЕЛЯ да поиска от ИЗПЪЛНИТЕЛЯ да подмени за своя сметка несъответстващите елементи с такива, отговарящи на всички изисквания, посочени в Предложението за изпълнение на поръчката неразделна част от настоящия договор.

**(4)** След отстраняване на Несъответствията, Страните подписват двустранен Приемо-предавателен протокол за приемане на доставката. В случай че Несъответствиятаса съществени и не бъдат отстранени в рамките на дадения от Възложителя срок, или при забавяне на доставката с повече от 5 (*пет*) работни дни, Възложителят имат право да прекрати Договора, както и право да получи неустойка в размер на сумата по гаранцията за изпълнение на Договора.

**(5)** Рекламации по ал. 2 на доставените елементи следва да бъдат направени в момента на подписване на приемо-предавателен протокол.

**(6)** Приемането на доставката с Приемо-предавателния протокол няма отношение към установените впоследствие в гаранционния срок Несъответствия.

**(7)** Възложителят се задължава да уведоми писмено Изпълнителя за всички скрити Несъответствия, които не е могъл да узнае при приемането на доставката в срок до 7 (*седем*) дни от узнаването им, но не по-късно от изтичане на гаранционния срок.

**(8)** При наличие на явни Несъответствия посочени в констативния протокол по алинея **(3)** и/или при наличие на скрити Несъответствия, констатирани от Възложителя и съобщени на Изпълнителя по реда на алинея **(7):** Изпълнителят заменя доставеното оборудване или съответния компонент със съответстващи с изискванията на настоящия Договор в срока посочен съответно в констативния протокол и/или в разумен срок след получаване на уведомлението по алинея (7), който не може да бъде по-дълъг от 5 календарни дни; или цената по съответната заявка се намалява съответно с цената на несъответстващите компоненти или с разходите за отстраняване на Несъответствията, ако това не води до промяна в предмета на поръчката и запазването на тези компоненти, позволява нормалната експлоатация на оборудването.

**(9)** В случаите на Несъответствия посочени в констативния протокол по алинея (3), Възложителят не дължи заплащане на цената по съответното възлагане, преди отстраняването им и изпълненията на останалите условия за плащане, предвидени в Договора.

**(10)** Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя по реда и при условията на настоящия Договор, приложими към Изпълнителя.

**(11) Преминаване на собствеността и риска**

Собствеността и риска от случайно повреждане или погиване на климатизаторите, предмет на доставка преминава от Изпълнителя върху Възложителя от датата на подписване на Протокола за приемане на извършения монтаж на съответното оборудване.

**V. ПРАВА И ЗАДЪЛЖЕНИЯ НА СТРАНИТЕ**

**Права и задължения на Изпълнителя:**

**Чл. 7.** ИЗПЪЛНИТЕЛЯТ се задължава:

**1.** Изпълнителят се задължава да достави и монтира, инверторните климатици, предмет на настоящия Договор, отговаряща на техническите параметри, представени в Техническото предложение на Изпълнителя и на Техническата спецификация на Възложителя, и придружена със съответните документи, както и да прехвърли собствеността върху нея на Възложителя в договорените срокове и съгласно условията на настоящия Договор.

**2.** Да извършва гаранционно обслужване на монтираните инверторни климатици в рамките на гаранционния срок при условията и сроковете на този Договор, съответно при условията на гаранцията;

**3.** Изпълнителят е длъжен да изпълни задълженията си по Договора и да упражнява всичките си права, с оглед защита интересите на Възложителя.

4. Да отстранява за своя сметка и в договорените срокове всички несъответствия, повреди, дефекти и/или отклонения на доставената техника, дължащи се на неточно изпълнение на договора, относно доставката и монтажа на инверторните климатизатори, констатирани и предявени по реда на настоящия Договор и съгласно гаранционните условия; Изпълнителят се задължава при отстраняване на повреди, дефекти или недостатъци, както и при извършване на гаранционното обслужване да влага само оригинални резервни части и материали.

**5.** Да уведомява своевременно ВЪЗЛОЖИТЕЛЯ за всички промени в статута на фирмата до изтичане срока на договора.

**6.** Изпълнителят се задължава да спазва правилата за вътрешния ред, както и хигиенните изисквания и изисквания за безопасност в помещенията на Изпълнителя и да изпълнява задълженията си по Договора без да пречи на нормалното протичане на работата на Възложителя.

**7**. Да уведоми писмено в срок от 2 (два) дни предварително, за конкретните дати, и час на доставките и имената на служителите си, които ще изпълняват доставките и монтажа, на следния имейл:……………………. ; тел 02/ ………………., 02/ ……………………….. ;

**8.** (ако е приложимо) Изпълнителят се задължава да сключи договор/договори за подизпълнение с посочените в офертата му подизпълнители в срок от 7 (седем) дни от сключване на настоящия Договор. В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788).

**9.** Изпълнителят е длъжен да отстрани за своя сметка всички повреди нанесени на имуществото на Възложителя, както и да обезщети всяко трето лице, на което са нанесени вреди по време на и във връзка с монтажа.

10. Изпълнителят е длъжен да предостави индивидуална гаранционна карта при доставка на всеки заявен, доставен и монтиран климатзатор, издадена в съответствие с нормативните изисквания за този вид техника.

**Чл. 8.** ИЗПЪЛНИТЕЛЯТ има право:

**1.** При точно и навременно изпълнение на задълженията си по настоящия Договор, Изпълнителят има право да получи цената по Договора, съгласно определения начин на плащане.

###### **2.** Да иска от ВЪЗЛОЖИТЕЛЯ необходимото съдействие за осъществяване на работата по договора включително предоставяне на нужната информация и документи за изпълнение на Договора и на необходимия достъп до помещенията на Възложителя.

###### **Права и задължения на Възложителя:**

**Чл. 9.** ВЪЗЛОЖИТЕЛЯТ е длъжен :

**1.** При добросъвестно и точно изпълнение на Договора Възложителят се задължава да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

**2.** Да осигури достъп до сградата на МВнР – ЦУ на служителите, които да доставят и монтират заявените инверторни климатизатори, предмет на настоящия договор.

**3.** Възложителят се задължава да подготвя и изпраща до Изпълнителя писмена заявка за необходимите видове и количества инверторни климатици при условията и срока на договора.

4. Възложителят се задължава да приеме доставката на инверторните климатици при условията и срока на договора.

5. Възложителят е длъжен да следи изпълнението на задълженията на Изпълнителя за извършването на поддръжка и на инверторните климатици в рамките на гаранционния срок, при условията и сроковете на този Договор, съответно при условията на гаранцията.

**Чл. 10.** ВЪЗЛОЖИТЕЛЯТ има право:

**1.** Възложителят има право да иска от Изпълнителя да изпълни доставката в срок и без отклонения дейностите по договора.

### 2. Да проверява, следи и контролира изпълнението на задълженията по този договор по всяко време, чрез назначена със заповед на Възложителя комисия, по начин, невъзпрепятстващ работата на ИЗПЪЛНИТЕЛЯ;

**3.** Възложителят има право да изисква от Изпълнителя замяната на несъответстваща с Техническите спецификации и/или дефектни инверторни климатизатори и/или нейни компоненти, както и отстраняване на недостатъците, по реда и в сроковете, определени настоящия Договор.

**4.** Възложителят има право да откаже приемането на доставката, както и да заплати изцяло или частично цената по съответната заявка, когато Изпълнителят не спазва изискванията на Договора и Техническата спецификация, докато Изпълнителят не изпълни изцяло своите задължения съгласно условията на Договора.

**5.** Възложителят има право да изисква от Изпълнителя да сключи и да му представи копия от договори за подизпълнение с посочените в офертата му подизпълнители (ако е приложимо).

**VI. ГАРАНЦИОННА ОТГОВОРНОСТ и ГАРАНЦИОННО ОБСЛУЖВАНЕ**

**Чл. 11. (1)** Срокът за гаранционно обслужване на доставените и монтирани инверторни климатизатори е ………………………………(не по- малко от 36 (тридесет и шест) месеца), съгласно предложение за изпълнение на поръчката на ИЗПЪЛНИТЕЛЯ, неразделна част от настоящия договор. Срокът за гаранционно обслужване започва от деня на подписването на приемо-предавателен протокол, удостоверяващ монтажа на инверторни климатизатори на посочения от ВЪЗЛОЖИТЕЛЯ адрес по съответната заявка.

**(2)** ВЪЗЛОЖИТЕЛЯТ има право да прави рекламации за скрити недостатъци и/или повреди, които не се дължат на неправилна експлоатация, през целия гаранционен срок по чл.11, ал.1 пред ИЗПЪЛНИТЕЛЯ.

**(3)** В случаите по ал. 2 ИЗПЪЛНИТЕЛЯТ е длъжен, в срок не по-дълъг от 5(пет) календарни дни, да отстрани недостатъка за своя сметка.

**(4)** Срокът започва да тече от момента на уведомяване на ИЗПЪЛНИТЕЛЯ за повредата или недостатъка. ВЪЗЛОЖИТЕЛЯТ може да направи уведомяването по факс, електронна поща или по поща с писмо с обратна разписка.

**(5)** Гаранционното обслужване се осъществява на място или в сервиз на ИЗПЪЛНИТЕЛЯ. Товаро-разтоварните разходи, както и разходите за транспорт до сервиза и обратно, са за сметка на ИЗПЪЛНИТЕЛЯ.

**(6)** При приемането на елементите на инверторните климатизатори за гаранционен ремонт, ИЗПЪЛНИТЕЛЯТ е длъжен да осигури подходяща опаковка, гарантираща безопасно транспортиране, в случаите когато това е необходимо.

**(7)** В рамките на гаранционния срок Изпълнителят отстранява със свои сили и средства всички Несъответствия на доставеното оборудване, съответно подменя дефектирали части и/или компоненти с нови, съгласно гаранционните условия и Техническото предложение на Изпълнителя.

**(8)** Изпълнителят се задължава да осигури на Възложителя гаранционно (сервизно) обслужване на инверторните климатици в гаранционния срок Изпълнителят се задължава да извършва с предимство гаранционното обслужване по време на целия гаранционен период, в срок не по-късно от 5 (*пет*) дни от постъпване на заявка за обслужване от страна на Възложителя. Гаранционното обслужване се осъществява на място, в помещенията на Възложителя, от оторизирани представители на Изпълнителя.

**VІI. ПРИЕМАНЕ НА ИЗПЪЛНЕНИЕТО**

**Чл. 12.** Приемането на извършеното по чл. 1 от Договора се осъществява с подписването на приемо-предавателен протокол от комисия, назначена със заповед на Възложителя. Комисията упражнява контрол на договореностите и подписва документите, удостоверяващи заявяването и приемането на елементите на инверторните климатизатори и извършваните дейности необходими за нейния монтаж съгласно договора.

**VІII. ГАРАНЦИЯ ЗА ИЗПЪЛНЕНИЕ.**

**Чл.13.** **(1)** Изпълнителят гарантира изпълнението на произтичащите от настоящия Договор свои задължения с гаранция за изпълнение в размер на 2% (два) процента от прогнозната стойност на Договора без ДДС, или сумата от …………………………………, като 1% е за гаранционна отговорност през предложения от изпълнителя гаранционен срок и се задържа до изтичане на гаранционния срок на последният монтиран инверторен климатик по настоящия договор;

**(2)** Изпълнителят представя документи за внесена гаранция за изпълнение на Договора към датата на сключването му.

**(3)** Изпълнителят избира формата на гаранцията измежду една от следните: (i) парична сума внесена по банковата сметка на Възложителя; (ii) банкова гаранция; или (iii) застраховка, която обезпечава изпълнението чрез покритие на отговорността на Изпълнителя.

**Чл. 14.** Изисквания по отношение на гаранциите:

**(1)** Когато гаранцията се представя във вид на **парична сума**, то тя се внася по следната банкова сметка на Възложителя: [……………………………………]. Всички банкови разходи, свързани с преводите на сумата са за сметка на Изпълнителя;

**(2)** Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (сто процента) от стойността на гаранцията за изпълнението му със срок на валидност, срока на действие на Договора, плюс 30 (тридесет] дни след изтичане на договора.

**(3)** Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

**(4)** Всички банкови разходи, свързани с обслужването на превода на гаранцията, включително при нейното възстановяване, са за сметка на Изпълнителя.

**(5).** **Застраховката**, която обезпечава изпълнението, чрез покритие на отговорността на Изпълнителя, е със срок на валидност, срока на действие на договора, плюс 30 (тридесет] дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на възложителя, при наличие на основание за това, са за сметка на Изпълнителя.

**Чл. 15.** Възложителят освобождава гаранцията за изпълнение на Договора на етапи и при условия, както следва:

**(1)** Частично освобождаване в размер на 1 % (един процент) от стойността на Договора без ДДС в размер на ………………………. лева, в срок от 30 (тридесет) дни, след приемане на доставката на последната доставена техника по договора, при липса на възражения по изпълнението и при условие, че сумите по гаранциите не са задържани,или не са настъпили условия за задържането им.

**(2)** Окончателно освобождаване на остатъчната сума по гаранцията се извършва в срок от 30 (тридесет) дни, след изтичане на гаранционния срок на последните доставени инверторни климатици, при условие, че Изпълнителят е изпълнил всички свои задължения по Договора и сумите по гаранцията не са задържани, или не са настъпили условия за задържането им.

**(3)** Ако Изпълнителят е представил банкова гаранция за изпълнение на Договора, преди частичното ѝ освобождаване следва да представи гаранция за изпълнение в остатъчния изискуем по Договора размер на гаранцията след приспадане на сумите по алинея (1) и алинея (2).

**(4)** Ако Изпълнителят е внесъл гаранцията за изпълнение на Договора по банков път, Възложителят освобождава съответната част от нея в срока и при условията на алинея (1) и ал. (2).

**ІХ. НЕУСТОЙКИ**

**Чл. 16.** При забава и/или при неизпълнение на поетите с настоящия договор задължения неизправната странадължи на изправната неустойка в размер на 1% от стойността на неизпълнената част за всеки ден забава, но не повече от 10% от общата стойност на договора.

**Чл. 17.** За пълно неизпълнение на задължения по договора неизправната страна дължи на изправната неустойка в размер на 10 % от цената на договора. Страната, която е понесла вреди от неизпълнението може да търси обезщетение и за по-големи вреди.

**Чл.18**. **(1)** Изплащането на неустойката не лишава изправната страна от правото да търси реално изпълнение и обезщетение за претърпени вреди.

**(2)** Възложителят не дължи лихви върху сумите попредоставените гаранции, независимо от формата под която са предоставени.

**Чл. 19.** Общи условия приложими към Подизпълнителите;

**(1)** За извършване на дейностите по Договора, Изпълнителят има право да ползвасамо подизпълнителите, посочени от него в офертата, въз основа на която е избран за Изпълнител.

**(2)** Процентното участие на подизпълнителите в цената за изпълнение на Договора не може да бъде различно от посоченото в офертата на Изпълнителя.

**(3)** Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

**(4)** Независимо от използването на подизпълнители, отговорността за изпълнение на настоящия Договор и на Изпълнителя.

**Чл.20.** Разплащане с подизпълнители (ако е приложимо)

**(1)** Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част директно на подизпълнителя.

**(2)** Разплащанията по член (1) се осъществяват въз основа на искане, отправено от подизпълнителя до Възложителя чрез Изпълнителя, който е длъжен да го предостави на Възложителя в 15-дневен срок от получаването му.

**(3)** Към искането по алинея (2) Изпълнителят предоставя становище, от което да е видно дали оспорва плащанията или част от тях като недължими.

**(4)** Възложителят има право да откаже плащане по алинея (2), когато искането за плащане е оспорено, до момента на отстраняване на причината за отказа.

**Х. ПРЕКРАТЯВАНЕ НА ДОГОВОРА**

**Чл. 21**. (1) Настоящият Договор се прекратява в следните случаи:

* по взаимно съгласие на Страните, изразено в писмена форма;
* с изтичане на уговорения срок;
* когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от Възложителя, веднага след настъпване на обстоятелствата;
* При настъпване на невиновна невъзможност за изпълнение непредвидено или непредотвратимо събитие от извънреден характер, възникнало след сключването на Договора („непреодолима сила“) за срок по-дълъг от 30 дни;

**(2)** Възложителят може да прекрати Договора без предизвестие, с уведомление, изпратено до Изпълнителя:

* При системно (три и повече пъти) неизпълнение на Изпълнителя на задълженията за гаранционно обслужване и/или гаранционни ремонти в срока на гаранцията; или
* при пълно неизпълнение на задълженията на Изпълнителя за гаранционно обслужване и/или извършване на гаранционни ремонти в срока по гаранцията; или
* при забава продължила повече от 30 (*тридесет)* дни или
* използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор;

**Чл. 22.** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**ХI. ОБЩИ УСЛОВИЯ**

**Чл. 23.** Всички спорове между страните се решават чрез преговори. При непостигане на съгласие спорът се отнася за разрешаване пред компетентния български съд.

**Чл. 24.** За всички неуредени в Договора въпроси се прилагат разпоредбите на действащото българско законодателство.

Настоящият Договор се състави и подписа в два еднообразни екземпляра – по един за всяка от страните.

**Неразделна част от настоящия договор е следното приложение:**

**1.** Техническа спецификация;

**2**. Ценова оферта;

**3**. Техническо предложение;

**УПЪЛНОМОЩЕН ВЪЗЛОЖИТЕЛ: ИЗПЪЛНИТЕЛ:**

**съгласно заповед N ……………/ ………….. г.**

**на министъра на външните работи**

…………………………….

**УПРАВИТЕЛ НА**

**ГЛАВЕН СЧЕТОВОДИТЕЛ:** …………………………………………..

**ИСКРА ГРИГОРОВА-ЗОРОВСКА**